ক্রিস্টিয়ানো রোনাল্ডো যদি হয়ে থাকেন রণক্ষেত্রের নায়ক, তবে রোমেলু লুকাকো সেই যুদ্ধের মহানায়ক। লিওনেল মেসি যদি হয় কোনো সংগ্রামের প্রতীক, তবে লুকাকো হবেন সেই সংগ্রামের মহাপ্রতীক। জীবন যুদ্ধে লিওনেল মেসি পাড়ি দিয়ে এসেছেন কঠিন পথ। তবে তা কখনোই লুকাকোর জীবনকে ছুঁয়ে যায়নি। জীবন যুদ্ধ জয় করে কালের নায়ক হয়েছেন হাতেগুনা কয়েকজন। তবে এই যুদ্ধ জয় করে মহানায়ক হয়েছেন কতজনই বা! জীবনে কঠিন ও বন্ধুর পথ পাড়ি দিয়ে যারা আজ সাফল্যের সিঁড়ির উঁচুতে অবস্থান করছেন রোমেলু লুকাকো তাদেরই একজন।